1. KLAUSIMAS:
Atsižvelgdami į techninėje specifikacijoje pateiktą reikalavimą dėl reikalingų priedų:

1 vnt. nerūdijančio plieno ar lygiavertės medžiagos krepšys su besisukančia vandens išpurškimo sistema smulkių laboratorinių reikmenų plovimui;
1 vnt. kombinuotas plovimo krepšys su individualiais įpurškimais ir džiovinimo angomis ne mažiau kaip 25 ir ne daugiau kaip 40 purkštukų aukštiems laboratoriniams indams plauti;
1 vnt. kombinuotas plovimo krepšys su individualiais įpurškimais ir džiovinimo angomis ne mažiau kaip 50 ir ne daugiau kaip 65 purkštukų laboratoriniams indams ir buteliams plauti,

norėtume pasiteirauti, ar būtina pateikti po 1 vnt. kiekvieno iš šių krepšių?

Galėtume pasiūlyti sprendimą – dviejų lygių plovimo krepšį su individualiais įpurškimo ir džiovinimo kanalais, turintį ne mažiau kaip 50 purkštukų. Šis krepšys, naudojant papildomą priedą, gali būti lengvai modifikuojamas į vieno lygio krepšį, skirtą aukštiems laboratoriniams indams plauti (atitinkantį reikalavimą dėl 25–40 purkštukų).

Atsižvelgiant į tai, kad indaplovėje vienu metu fiziškai galima naudoti tik vieną iš šių krepšių, siūlomas sprendimas būtų ekonomiškesnis ir universalesnis, neprarandant funkcionalumo.
Prašome patikslinti, ar toks sprendimas būtų laikomas tinkamu ir atitinkančiu techninę specifikaciją.
ATSAKYMAS:
Informuojame, kad vadovaujantis pirkimo sąlygų 5.11 punktu, šiame pirkime alternatyvių pasiūlymų teikimas nėra numatytas, todėl tiekėjų pasiūlymai turi visa apimtimi atitikti pirkimo dokumentuose (techninėje specifikacijoje) nustatytus reikalavimus.

2. KLAUSIMAS:
2 Tipas Vertikali indaplovė su džiovinimo funkcija, vidinis korpusas - nerūdijantis plienas ar lygiavertė medžiaga.
Rekomenduotina taisyti į Horizontali indaplovė, kadangi plovimui skirti indai dedami iš priekio o ne iš viršaus.
ATSAKYMAS:
Vertikali pasirinkta todėl, kad galimas aukštis yra didesnis negu galimas plotis. Tokie išmatavimai yra patogesni ir priimtini dėl laboratorijoje esamos laisvos erdvės. Visos indaplovės yra įkraunamos iš priekio ir įkovimo būdo nesusiejame su "vertikali" ar "horizontali".

3. KLAUSIMAS:
3 Indaplovės išoriniai išmatavimai Plotis ir gylis ne mažiau kaip 600 mm, aukštis ne mažesnis kaip 800 mm (± 50 mm ).
Rekomenduotina taisyti: Plotis ir gylis ne mažiau kaip 610 mm, todėl kad 600 mm pločio ir gylio yra buitinės indaplovės, o perkančios organizacijos tikslas nenupirkti buitinės indaplovės, juolab Laboratorinės indaplovės turi integruotas spinteles plovimo talpoms laikyti, kas užtikrina tvarką ir saugą laboratorijoje, bei integruotas vandens minkštinimo sistemas, išvengti džiovinimo metu apnašų ant indų.
ATSAKYMAS:
Galimas plotis ir yra 550-650 mm ribose. 600 mm yra ir laboratorinių indaplovių. Laboratorinė spintelė perkančio skyriaus sprendimu nėra būtinybė. Jos kaina neatitinka teikiamų privalumų.

4. KLAUSIMAS:
12 Galingumas Ne mažiau kaip 7 kW. , rekomenduotina taisyti į ne mažiau 8 kW, kadangi Laboratorinė indaplovė privalo užtikrinti ir greitą plovimo laiką laboratoriniams indams
ATSAKYMAS:
Techninių reikalavimų keitimas į griežtesnius (padidinant minimalią galingumo ribą nuo 7 kW iki 8 kW) gali nepagrįstai sumažinti potencialių tiekėjų skaičių ir taip pažeisti konkurencijos principus. Mums tinka ir 7 ir 8 kW.
